На основу члана 66. став 2. Закона о основном образовању и васпитању („Службени гласник РС“ број 55/2013) и члана 57. став 1. тачка 1. Закона о основама система образовања и васпитања („Службени гласник РС“ број 72/2009, 52/2011, 55/2013 и 35/2015 – аутентично тумачење), школски одбор ОШ „Краљ Петар II Карађорђевић“, на седници одржаној дана 15.09.2015. године, доноси

**ПРАВИЛНИК О ИЗБОРУ УЧЕНИКА ГЕНЕРАЦИЈЕ**

**У ОШ ,,КРАЉ ПЕТАР II КАРАЂОРЂЕВИЋ“”**

**ЧЛАН 1.**

Овим Правилником утврђују се критеријуми и поступак избора Ученика генерације у

ОШ ,, Краљ Петар II Карађорђевић“,

**ЧЛАН 2.**

За Ученика генерације може бити проглашен сваки ученик завршног разреда ОШ „Краљ Петар II Карађорђевић“, који испуњава следеће услове:

а) Да је у току школовања имао одличан успех у свим разредима са просеком најмање 4,80;

б) Да је у току школовања имао примерно владање;

ц) Да је у току школовања имао запажене резултате у слободним активностима, такмичењима, смотрама и другим ваннаставним активностима **предвиђеним школским програмом**;

Кандидат за Ученика генерације може бити и ученик завршног разреда који није похађао све разреде у ОШ „Краљ Петар II Карађорђевић“.

**ЧЛАН 3.**

Елементи који се вреднују приликом избора Ученика генерације су:

а) Успех у учењу и владању током основног школовања;

б) Успех на такмичењима из наставних предмета;

ц) Успех на спортским такмичењима и смотрама **које организује Министарство просвете**

д) Активности и доприноси у раду школских секција;

е) Рад у оквиру Одељењске заједнице и Ученичког парламента;

**ЧЛАН 4.**

Елементи наведени у члану 3. овог Правилника бодују се на следећи начин:

**1. Успех у учењу и владању:**

- Вукова диплома......................................................................................15 бодова

- разред завршен са просечном оценом 5,00..........................................12 бодова

- разред завршен са просечном оценом 4,80 – 4,99.................................8 бодова

- разред завршен без иједног неоправданог изостанка...........................3 бода

- разред завршен са мање од 5 неоправданих изостанка........................1 бод

- Посебна диплома по одлуци Наставничког већа

 (за сваку диплому) ....................................................................................1 бод

**2. Успех на такмичењима из наставних предмета:**

Бодују се такмичења предвиђена Календаром такмичења и смотри ученика основних школа које доноси Министарство просвете, науке и технолошког развоја Републике Србије.

Бодује се највише освојено место на одређеном такмичењу у сваком разреду.

Уколико се бодује екипно такмичење, кандидату који је био члан екипе припада 1/3

бодова предвиђених за дато место и ранг такмичења.

|  |  |  |  |
| --- | --- | --- | --- |
| **НИВО ТАКМИЧЕЊА**  |  **I МЕСТО** |  **II МЕСТО** | **III МЕСТО** |
| **Општинско** | 3 бода | 2 бода | 1 бод |
| **окружно** | 6 бодова | 4 бода | 2 бода |
| **републичко** | 8 бодова | 6 бодова | 4 бода |
| **међународно** | 10 бодова | 8 бодова | 6 бодова |

**3** **. Успех на спортским такмичењима и смотрама које организује Министарство просвете**

Бодују се резултати на спортским такмичењима и смотрама у организацији спортских, културних, научних и других институција подржаних од стране Министарства просвете, науке и технолошког развоја По овом основу кандидат добија:

* за освојено прво место................................................................4 бода
* за освојено друго место...............................................................2 бода
* за освојено треће место................................................................1 бод

Уколико се бодује екипно такмичење, кандидату који је био члан екипе припада 1/3 предвиђених бодова.

По овом основу кандидат може да освоји највише 20 бодова.

**4** **. Активности и допринос у раду школских секција:**

Бодује се активно учешће у раду секција предвиђених Годишњим планом рада школе и то:

* по 2 бода за сваку секцију, с тим што укупан број бодова добијених по овом основу не може бити већи од 20.

**5** **. Рад у оквиру одељењске заједнице и Ученичког парламента:**

* за сваку годину руковођења Одељењском заједницом.............................1 бод
* за сваку годину руковођења и учествовања у Ученичком парламенту..1 бод

**ЧЛАН 5.**

Ученици осмог разреда на одељењкој заједници предлажу кандидате за изор Ученика генерације, при чему критеријум треба да буде хуманост, другарство, одгорност, марљивост, одличан успех и резултати предложених кандидата током школовања. Ученик генерације треба да буде пример својој генерацији.

**ЧЛАН 6.**

Поступак избора Ученика генерације спроводи Комисија коју именује Наставничко веће, а коју чине: директор школе, педагог, по један наставник разредне и предметне наставе и један члан Савета родитеља.

У Комисији не могу бити наставници који су били или су тренутно одељењске старешине предложеним кандидатима, као ни родитељ неког од предложених кандидата.

Задатак Комисије је да изврши бодовање кандидата предложених од стране Одељењског већа, према критеријумима из овог Правилника, а на основу расположиве документације коју доставља одељењски старешина.

**ЧЛАН 7.**

 Комисија доставља листу предложених кандидата Наставничком већу.

 Наставничко веће проглашава за ученика генерације оног кандидата који у укупном збиру има највећи број бодова.

 Ако два или више кандидата имају једнак број бодова, Наставничко веће тајним гласањем доноси одлуку који од тих кандидата ће бити проглашен за Ученика генерације.

**ЧЛАН 8.**

 Поступак избора Ученика генерације (предагање кандидата, формирање комисије, прикупљање документације) мора отпочети најкасније 30 дана пре краја наставне године за ученике осмог разреда.

 Поступак се окончава најкасније до 28. јуна текуће године.

**ЧЛАН 9.**

Ученик, незадовољан одлуком о проглашењу Ученика генерације, има право Приговора. Образложен Приговор се подноси Школском одбору у року од осам дана од дана проглашења Ученика генерације. Одлука Школског одбора је коначна. Резултати морају бити образложени и документовани.

**ЧЛАН 10.**

 Овај Правилник ступа на снагу осмог дана од објављивања на огласној табли школе.

 Председник Школског одбора:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Вера Живановић

Правилник је истакнут

на огласној табли дана 18.09.2017.године

Секретар школе, \_\_\_\_\_\_\_\_\_\_

На основу члана 57. став 1. тачка 1. Закона о основама система образовања и васпитања („Службени гласник РС” 72/09, 52/11, 55/13, 35/15 – аутентично тумачење , 68/15 и 62/16 – УС) и чланова 39, 40, 41 и 42 Закона о агенциjи за борбу против корупциjе („Службени гласник РС ", бр. 97/2008, 53/2010, 66/2011 - Одлука УС РС, 67/2013 - Одлука УС РС, 112/2013 - Аутентично тумачење и 8/2015 - Одлука УС РС), и на основу члана 122. и 255. Статута ОШ „Краљ Петар II Карађорђевић“, Школски одбор, на седници одржаноj дана 15.09. 2017. године, донео jе:

О д л у к у

Доноси се Правилник о избору учениика генерације у ОШ „Краљ Петарв II Карађорђевић“,

а престаје да важи Правилник о избору ученика генерације број 799 од 15.09.2015.године

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Вера Живановић